ניקי גולדשטיין

ניקי גולדשטיין (נולד ב-24 במאי 1977) הוא שחקן, זמר, סטנדאפיסט, כוכב ילדים, קומיקאי וחקיין ישראלי. גולדשטיין נולד בשם ניסים גולדשטיין וגדל ברמת השרון. במהלך השנים השתתף גולדשטיין במספר תוכניות טלוויזיה. בין השנים 1988–1991 השתתף בתוכנית "קשר משפחתי". בשנת 1991 השתתף בסרט "מעבר לים" בתור שוער. בשנת 1992 השתתף גולדשטיין בתחרות הכישרונות צעירים "קולות וצלילים" ששודרה בהטלוויזיה החינוכית הישראלית עם שיר שנקרא "כחול לבן בגדול". בשנת 1993 שיחק בסרט הקולנוע "גרופי". בשנת 1999 השתתף גולדשטיין כמותח בתוכנית פספוסים ב-2001 שיחק בסרט הקולנוע "אסקימו לימון: החגיגה נמשכת", בו גילם את דמותו של יהודה'לה, אותו גילם במקור צחי נוי. ב-2009 גילם את דמותו של נדבי בטלנובלה של הוט 3 "חשופים". באותה שנה השתתף בסדרה המצוירת סאטירית "סלב'ס". בשנת 2012 שיחק בסדרת הדרמה קומית היומית "תנוחי". באותה שנה החל לדבב את הבובות בתוכנית הבידור "בובה של מדינה" בערוץ 10. ב-2014 גילם דמות של דראג קווין בסרט "שושנה חלוץ מרכזי". שימש כשופט בתוכנית "מת להיות". שיחק בקלטות הילדים "בישול זה cool" לצידם של חנה לסלאו ונטע הבר ו"סופר צחצוח" לצידה של קרן רמי דולב. שיחק בסדרה לחגי ישראל "שירון הקסמים" לצידה של חני נחמיאס בערוץ הופ! בשיתוף עם חברת קלסיקלטת. שיחק בשתי עונות של סדרת הילדים "החוף של רינת" ובסדרות הילדים "מלכת קסמים" ו"רינת ויויו יוצאים לטייל" בכיכובה של רינת גבאי. בתור הילדה שלכת, גילם את דמויותיהן של עזית פוקוס וחיה ברושור בתוכנית הרדיו של דידי הררי, "דידי לוקאלי". בשנת 2016 החל לשחק בסדרת הנעורים "Oboy"בתפקיד איז׳ק. בשנת 2017 החל להנחות את העיבוד המקומי לפורמט הבינלאומי "קארפול קריוקי", במסגרת תאגיד השידור הישראלי "כאן" למשך עונה אחת, ושיחק בסדרת הנוער "המלאך השומר שלי" בערוץ ניקלודיאון. באותה השנה השתתף בסטורי של פסטיגל. בשנת 2018 השתתף בתוכנית המציאות התיעודית "6 אבות" ששודרה ברשת 13. בשנים 2019–2020 השתתף בעונה השביעית של "הכוכב הבא לאירוויזיון", והעפיל לשלב הנבחרת, אך הודח לאחר מכן. בשנת 2024 השתתף עם משפחתו ב״גולדשטיינים״. בין השנים 1993–1994 היה חבר בלהקת הנוער "השכנים של צ'יץ'". בשנת 1998 השתתף במחזמר "אלאדין". בשנת 2001 השתתף במחזמר "עמי ותמי". בשנת 2002 השתתף במחזמר "צי.פי חברה מכוכב אחר". בשנת 2003 השתתף בהצגה "הולכים לגן". בסוף שנת 2007 החל לשחק בתיאטרון בית ליסין במחזמר "אבניו קיו". בשנת 2006 שיחק בתיאטרון בית ליסין במחזמר "ברנשים וחתיכות". בשנת 2008 השתתף במופע בראבו – שרים 90" של תיאטרון הבימה בשיתוף עם תיאטרון הספרייה. בשנת 2012 השתתף במופע החנוכה "מותק של פסטיבל 5" והופיע במופע "השלישייה", וכן השתתף במחזה "אני פה בגלל אשתי". בתיאטרון חיפה שיחק במחזמר "רובין הוד". בחנוכה 2010 שיחק במחזמר "בת הים הקטנה", בכיכובה של רינת גבאי. כמו כן, שיחק ב"הבימה" במחזות "החותנת" ו"יוסף וכתונת הפסים המשגעת". בשנת 2011 התמודד בקדם אירוויזיון עם השיר "אמריא איתך" ובשנת 2013 התמודד שוב בקדם אירוויזיון - הפעם עם השיר "We Are One". הוא השתתף במופע המערכונים "ויהי צחוק", לצדם של מיכל גבריאלוב, מאור הרוש, עופר בן שבת ודנית שטורם. כמו כן, הוא כיכב במופע "שלכת - הילדה הכי מצחיקה". בשנת 2014 השתתף בהצגת החנוכה "פנטזיה - אלף לילה ולילה". בפסח 2015 שיחק במחזמר "נסיך מצרים" ובחנוכה אותה שנה שיחק בהצגת הילדים "גיבורי האור". בנובמבר 2016 התחיל להופיע במופע סטנד-אפ עצמאי וחדש, מנקודת מבטו הייחודית על דיאטות, זוגיות, ילדים, בעיות קשב וריכוז ושאר סיפורי חייו. בחנוכה 2017 השתתף במופע הפסטיגל "סטורי של פסטיגל: אגדה מעכשיו". בשנת 2020 השתתף ב"מיי פסטיגל" כשחזר לדמותו מ"סטורי של פסטיגל", ניק סטאר. בשנת 2024 חגג ניקי וציין 25 שנה על הבמה במופע שנשא שם זה בהיכל התרבות תל אביב. גולדשטיין היה נשוי לשירלי ולהם שני בנים. ב-4 בנובמבר 2020 הודיעו הזוג על פרידתם, וב-2021 השניים התגרשו. בדצמבר 2021 גולדשטיין יצא מהארון וחשף את בן זוגו אייל שלום, שהיה חברו הטוב ביותר מגיל 13 ועוד מהזמן ששניהם היו נשואים לנשותיהם. כמו גולדשטיין, שלום יצא מהארון והתגרש מאשתו. גולדשטיין מתגורר ברמת השרון. מדיה וקבצים בנושא ניקי גולדשטיין בוויקישיתוף ניקי גולדשטיין, במיזם "אישים" לתיעוד היצירה הישראלית ניקי גולדשטיין, במסד הנתונים הקולנועיים IMDb (באנגלית) ניקי גולדשטיין, בארכיון הבימה קרן נתנזון ויץ, ניקי גולדשטיין במופע: "היו לי חרדות גדולות", באתר ynet, 14 בנובמבר 2016 גבי בר־חיים, נהג חדש, באתר "ידיעות אחרונות", 16 במאי 2017 ניקי גולדשטיין, קארפול קריוקי - כל התוכניות, באתר כאן – תאגיד השידור הישראלי יואב בירנברג, "ראיתי איך הנישואים שלנו הולכים ונגמרים", באתר "ידיעות אחרונות", 16 ביולי 2020 אפרת וכטל, ‏ניקי גולדשטיין סקרן לגלות מי זה ניקי גולדשטיין, באתר ‏מאקו‏, 16 במאי 2024 סרט חדש גרופי, הארץ, 6 ביולי 1993 יוני פרוים, אחרי 15 שנות זוגיות: ניקי גולדשטיין ואשתו נפרדו, במדור "פנאי פלוס" באתר ynet‏, 4 בנובמבר 2020 ערן סויסה, צפו: ניקי גולדשטיין יוצא מהארון וחושף את בן זוגו, באתר ישראל היום, 30 בדצמבר 2021